cyanic-selkie/wikianc huggingface dataset:
Σύστημα Αναγνώρισης Προσώπου
3D - Τριών Διαστάσεων
Η τρισδιάστατη μέθοδος αναγνώρισης προσώπου αποτελεί μια παραλλαγή της κλασικής δισδιάστατης αναγνώρισης, όπου χρησιμοποιείται η τρισδιάστατη γεωμετρική αναπαράσταση του ανθρώπινου προσώπου. Είναι γνωστό ότι η τρισδιάστατη αναγνώριση προσώπου μπορεί να επιτύχει σαφέστατα καλύτερα αποτελέσματα από τη δισδιάστατη, πλησιάζοντας την ταυτοποίηση δαχτυλικού αποτυπώματος.
Στην τρισδιάστατη μέθοδο, επιτυγχάνονται καλύτερα αποτελέσματα εξετάζοντας τη γεωμετρία συμπαγών στοιχείων του προσώπου. Έτσι αποφεύγονται προβλήματα που προέκυπταν με τη δισδιάστατη μελέτη και αφορούσαν αλλαγές στο φωτισμό, αλλαγές στην έκφραση των προσώπων, make up, διαφοροποίηση στον προσανατολισμό του προσώπου κατά τη λήψη του στιγμιοτύπου κλπ.
Το σημαντικότερο μειονέκτημα της τρισδιάστατης αναγνώρισης προσώπων, είναι η ανάγκη για τρισδιάστατα μοντέλα, που απαιτούν τη χρήση ειδικών τύπων συστήματα λήψης. Βέβαια, εξίσου ικανοποιητικές είναι πλέον πολλαπλές λήψεις του ίδιου αντικειμένου από διαφορετικές οπτικές γωνίες, που με κατάλληλη επεξεργασία, μπορεί να αποδώσει τις μεταβλητές που ενδιαφέρουν το σύστημα.
thumb|200px|alt=Ελβετικό Ευρωπαϊκό Σύστημα Παρακολούθησης |Ελβετικό Ευρωπαϊκό Σύστημα Παρακολούθησης: Αναγνώριση προσώπου και οχημάτων, μοντέλου οχήματος, χρώμα και αριθμό πινακίδων. Η έρευνα στον τομέα της τρισδιάστατης αναγνώρισης προσώπου, ενισχύεται από την ανάπτυξη αισθητήρων που μπορούν να κάνουν καλύτερη δουλειά από τις απλές 3D μηχανές λήψης. Οι αισθητήρες αυτοί λειτουργούν προβάλλοντας δομημένο φως στο υπό εξέταση πρόσωπο, ενώ μπορούν να συνδεθούν παράλληλα περίπου 12 πάνω σε ένα CMOS Chip, καθένας λαμβάνοντας διαφορετικό τμήμα του οπτιοκού φάσματος. Άλλες μέθοδοι, συμπεριλαμβάνουν τη χρήση αόρατων δομών φωτός για τη λήψη των δεδομένων, καθώς δεν θα απαιτούσαν την ύπαρξη (ή όχι) φωτός στο χώρο που βρίσκεται το πρόσωπο.
Βιομετρική αναγνώριση
Για την επίτευξη ακόμα καλύτερων αποτελεσμάτων, με μεγαλύτερη εγκυρότητα, χρησιμοποιείται μια επιπλέον διαδικασία που ονομαζεται Surface Texture Analsis (ανάλυση υφής επιφάνειας). Με τη χρήση αλγορίθμων για τη μετατροπή ενός τμήματος της επιφάνειας του προσώπου, σε μαθηματικές ακολουθίες, μετρήσιμες στο χώρο, το σύστημα μπορεί να αναγνωρίσει γραμμές και πόρρους στο δέρμα, που έχει στην πραγματικότητα το πρόσωπο. Η εταιρία Identix® ισχυρίζεται ότι αυτού του είδους η ανάλυση, δίνει μια ώθηση 20 έως 25% στην επιτυχή αναγνώριση προσώπου.
Λογισμικό
Η τεχνολογία αναγνώρισης προσώπου, δεν χρησιμοποιείται μόνο για την αναγνώριση εγκληματιών από τις αστυνομικές αρχές. Πολλά προγράμματα διαχείρισης φωτογραφικών άλμπουμ, χρησιμοποιούν μεθόδους για να αναγνωρίσουν αυτόματα πρόσωπα και να τα ομαδοποιήσουν για λογαριασμό του χρήστη:
Αδυναμίες
Συμπεριλαμβανομένων των προαναφερθέντων, τα συστήματα αναγνώρισης προτύπων είναι ακόμα σε πολύ χαμηλό επίπεδο, σχετικά με αυτό που έχει στο μυαλό του κάποιος που ακούει το όνομά τους. Παρόλο που τα αποτελέσματά τους είναι έγκυρα και με πολύ μικρά ποσοστά σφάλματος υπό ιδανικές συνθήκες, δυσκολεύονται ιδιαίτερα όταν αυτές δεν πληρούνται. Για παράδειγμα, ο ερευνητής Ralph Gross του Ινστιτούτου Carnegie Mellon Robotics στο Pittsburgh, δηλώνει (-σε ελεύθερη μετάφραση-) "Η αναγνώριση προσώπου πηγαίνει πολύ καλά με πρόσωπα στραμμένα στο φακό έως και 20 μοίρες διαφορετικά, αλλά όσο μετακινείσαι προς το προφίλ, υπάρχουν προβλήματα"
Παρόμοια προβλήματα εμφανίζονται όταν δεν υπάρχει επαρκής φωτισμός, όταν τα πρόσωπα φέρουν γυαλιά ηλίου, όταν τα μαλλιά του προσώπου εμπλέκονται στο πρόσωπο και γενικά οτιδήποτε μπορεί να ελαττώσει τα χαρακτηριστικά που αντιλαμβάνεται το πληροφοριακό σύστημα για το πρόσωπο. Μειώνοντας τα χαρακτηριστικά, το σύστημα χάνει την ευστάθειά του και δεν μπορεί να λάβει απόφαση με την ίδια σιγουριά, όπως αν είχε όλες τις παραμέτρους.
Αποτελεσματικότητα
Όταν θέλουμε να αποφασίσουμε για την αποτελεσματικότητα ενός πληροφοριακού συστήματος, πρώτα απ' όλα ελέγχουμε αν καλύπτει τις λειτουργικές απαιτήσεις, τις οποίες καλείται να πληροί. Στην προκειμένη περίπτωση, όταν αναφερόμαστε στα συστήματα αναγνώρισης προτύπων, θα πρέπει πρώτα να δούμε τον σκοπό τον οποίο εξυπηρετεί.
Σχετικά με τα συστήματα που χρησιμοποιούνται σε καθημερινές εφαρμογές, τα αποτελέσματα τα βλέπουμε εμείς οι ίδιοι οι χρήστες συνέχεια. Το Facebook μας κάνει "tag" χωρίς να το περιμένουμε, το smart phone μας μας δείχνει τη φωτογραφία του προσώπου που μας καλεί (ίσως και διαφορετική κάθε φορά), χωρίς να του έχουμε πει ποιος είναι και στα email που λαμβάνουμε, βλέπουμε τη φωτογραφία της επαφής που μας τη στέλνει, χωρίς να χρειαστεί να αναζητήσουμε το όνομά του σε φακέλους και υποφακέλους του ηλεκτρονικού μας υπολογιστή. Εμπειρικά, μπορεί κανεις να ισχυριστεί ότι τα προγράμματα αυτά κάνουν τη δουλειά τους καλά και πολλές φορές σωστά! Ίσως να μην έχουν 100% επιτυχία, αλλά σίγουρα δεν κάνουν τη ζωή μας πιο δύσκολη.
Σε αντίθεση, τα συστήματα που χρηματοδοτούνται για να προστατεύουν τους πολίτες και την πολιτεία, δεν επαρκούν και δεν έχουν φτάσει στο επίπεδο που θα έπρεπε. Σε δημοσίευση της βρετανικής The Guardian, που αναφέρεται σε σύστημα στο London Borough of Newham, το οποίο λειτουργεί από το 2004, δηλώνεται πως δεν έχει αναγνωριστεί ποτέ κανένας εγκληματίας, παρόλο που ζουν αρκετοί εκεί και υπάρχουν τα στοιχεία τους στη βάση δεδομένων του. Απάντηση σε αυτό βέβαια, θα μπορούσε να δοθεί από τον ισχυρισμό και μόνο ότι όταν οι άνθρωποι νιώθουν ότι βρίσκονται υπό τη διαρκή απειλή της εικοσιτετράωρης παρακολούθησης, από μόνοι τους θα κάνουν ό,τι μπορούν για να κρύψουν την ταυτότητά τους. Μεταξύ αυτών και οι κακοποιοί, που για το σύστημα αποτελούν άγνωστους μεταξύ αγνώστων.
Εξωτερικοί Σύνδεσμοι
Κατηγορία:Αλληλεπίδραση Ανθρώπου-Υπολογιστή
You Can't Stop Rock 'n' Roll
Το You Can't Stop Rock 'n' Roll είναι το δεύτερο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 27 Ιουνίου του 1983 μέσω της δισκογραφικής εταιρίας "Atlantic Records".
Οι κριτικές για το άλμπουμ υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 3,8 / 5 και το "Metal Archives" με 77%.
Ο δίσκος έφθασε στο # 14 στην Μεγάλη Βρετανία, όπου τα σινγκλ "I Am (I'm Me)", "The Kids Are Back" και "You Can't Stop Rock 'n' Roll" μπήκαν στο Top-50. Παρ' όλα αυτά, δεν κατάφερε να μπει στο Top-100 του Billboard στις Ηνωμένες Πολιτείες, ανεβαίνοντας μόλις στο # 130. Μετά την μεγάλη επιτυχία του άλμπουμ "Stay Hungry" το 1984, οι πωλήσεις του "You Can't Stop Rock 'n' Roll" ανέβηκαν ξεπερνώντας τα 500.000 αντίτυπα στις Ηνωμένες Πολιτείες, για να βραβευθεί ως χρυσό.
Λίστα Τραγουδιών
1. The Kids Are Back (Dee Snider) - 3:16
2. Like a Knife in the Back (Dee Snider) - 3:03
3. Ride to Live, Live to Ride (Dee Snider) - 4:04
4. I Am (I'm Me) (Dee Snider) - 3:34
5. The Power and the Glory (Dee Snider) - 4:20
6. We're Gonna Make It (Dee Snider) - 3:44
7. I've Had Enough (Dee Snider) - 4:02
10. You Can't Stop Rock 'n' Roll (Dee Snider) - 4:40
Βραβεία
You Can't Stop Rock 'n' Roll (άλμπουμ)
Ηνωμένες Πολιτείες (RIAA Certification): Χρυσός
Μέλη των Twisted Sister
Οι μουσικοί οι οποίοι ηχογράφησαν το "You Can't Stop Rock 'n' Roll" ήταν οι εξής:
Πηγές
Κατηγορία:Άλμπουμ του 1983 Κατηγορία:Άλμπουμ των Twisted Sister
Fullmetal Alchemist
Το Fullmetal Alchemist (ιαπωνικά: 鋼の錬金術師, Χέπμπορν: Hagane no Renkinjutsushi) είναι σειρά manga της δημιουργού Χιρόμου Αράκαβα. Δημοσιεύτηκε για πρώτη φορά στις 22 Ιανουαρίου 2002 στο μηνιαίο περιοδικό Monthly Shōnen Gangan της Square Enix και ολοκληρώθηκε στις 12 Ιουνίου του 2010. Η πλοκή λαμβάνει χώρα την εποχή του 2ου Παγκοσμίου Πολέμου, σε ένα παράλληλο φανταστικό σύμπαν, όπου η αλχημεία αποτελεί την πιο προηγμένη επιστημονική πρακτική που είναι γνωστή στον άνθρωπο. Η ιστορία ακολουθεί τις περιπέτειες δύο αδελφών, των Έντουαρντ και Αλφόνς Έλρικ, στην προσπάθειά τους να διορθώσουν τις συνέπειες της καταστροφικής τους απόπειρας να διαπράξουν το απόλυτο ταμπού της αλχημείας: να φέρουν έναν άνθρωπο πίσω στη ζωή, την μητέρα τους.
Η σειρά μεταφέρθηκε και στην τηλεόραση υπό τη μορφή anime, από το Studio Bones. Το πρώτο επεισόδιό της προβλήθηκε στις 4 Οκτωβρίου 2003, ενώ ολοκληρώθηκε στις 2 Οκτωβρίου 2004. Η σειρά αρχικά ακολουθούσε την ιστορία του manga, αλλά ακολούθησε ένα δικό της μονοπάτι μετά από κάποια επεισόδια. Την πλοκή της σειράς συμπλήρωσε μία ταινία με τίτλο Fullmetal Alchemist η Ταινία: ο Κατακτητής της Σαμπάλα. Μια ποικιλία από μυθιστορήματα, OVAs, αφηγήσεις σε CD, soundtracks και βιντεοπαιχνίδια συμπληρώνουν το franchise. Στην Ελλάδα, η πρώτη σειρά anime και η ταινία προβλήθηκαν από το κανάλι Σινέ+.
Η σειρά σημείωσε μεγάλη επιτυχία τόσο στην Ιαπωνία, όσο και στις Ηνωμένες Πολιτείες. Μέχρι το Μάρτιο του 2007, είχε πουλήσει 27 εκατομμύρια αντίτυπα στην Ιαπωνία, ενώ μέχρι το Μάρτιο του 2008 είχε φτάσει τα 30 εκατομμύρια. Κατά τη διάρκεια του 2008, ο τόμος 19 πούλησε 1.081.575 αντίτυπα, αποτελώντας το 10ο κατά σειρά manga της Ιαπωνίας σε πωλήσεις. Εκτός από το κοινό, δέχθηκε και τα εγκώμια των κριτικών, που επιδοκίμασαν το γεγονός ότι οι χαρακτήρες της σειράς κερδίζουν λίγο λίγο σε ωριμότητα καθώς εξελίσσεται η σειρά, αλλάζοντας αντιλήψεις ανάλογα με τις εμπειρίες που βιώνουν.
Πλοκή
Ανώτερη πολιτική δύναμη στην Αμέστρις είναι ένας άνθρωπος που ηγείται του στρατού, γνωστός και σαν «Πρόεδρος» ή «Φύρερ». Στην ιεραρχία ακολουθούν όλοι οι αξιωματικοί του στρατού, που κατέχουν τίτλους ανάλογους με αυτούς του πραγματικού κόσμου. Ο στρατός διαθέτει και ένα ειδικό σώμα, τους «Κρατικούς Αλχημιστές», οι οποίοι επιλέγονται ανάμεσα στους καλύτερους αλχημιστές της Αμέστρις. Οι τελευταίοι απολάμβαναν πολλά προνόμια: πλούτο, σεβασμό, κονδύλια για τις έρευνές τους και πρόσβαση σε μεγάλες βιβλιοθήκες δεδομένων. Ωστόσο, σε περιόδους πολέμου ήταν υποχρεωμένοι να ακολουθούν το στρατό και να χρησιμοποιούν την επιστήμη τους ακόμη και για να σκοτώσουν, ανάλογα με τις διαταγές που λάμβαναν. Για αυτό το λόγο ήταν ιδιαίτερα αντιπαθείς στον απλό λαό, που υβριστικά τους αποκαλούσε «τα σκυλιά του στρατού».
Μακριά από όλα αυτά, δύο μικρά αγόρια, ο Έντουαρντ και ο Αλφόνς Έλρικ, μεγάλωναν σε ένα όμορφο χωριό, το Ρίζενμπουλ. Ο πατέρας τους, ένας ιδιαίτερα ταλαντούχος και γνωστός αλχημιστής με το όνομα Χόενχαϊμ, έφυγε από το σπίτι για αδιευκρίνιστους λόγους όταν ο Έντουαρντ και ο Αλφόνς ήταν μικρότεροι. Τα μικρά δεν έδιναν πλέον σημασία, καθώς υπεραγαπούσαν τη μητέρα τους, Τρίσα, και είχαν φίλους στο χωριό, ιδιαίτερα ένα κοριτσάκι με το όνομα Γουίνρι. Ωστόσο, ανακαλύπτοντας τα παλιά σημειωματάρια και βιβλία του πατέρα τους, ξεκίνησαν να ασχολούνται παίζοντας με την αλχημεία και εμφάνισαν ασυνήθιστα καλές επιδόσεις για την ηλικία τους. Η μητέρα τους όμως πεθαίνει ξαφνικά λόγω ασθένειας και τα παιδιά μετακομίζουν με τη Γουίνρι και τη γιαγιά της, μέχρι να βρουν δάσκαλο για να τους διδάξει αλχημεία. Ολοκληρώνοντας ένα κομμάτι της εκπαίδευσης, στην ηλικία των 11 και 10 ετών αντίστοιχα, ο Έντουαρντ και ο Αλφόνς αποφασίζουν να επιχειρήσουν το μεγαλύτερο ταμπού της αλχημείας: να φέρουν πίσω στη ζωή τη μητέρα τους.
Το πείραμα πηγαίνει ιδιαίτερα άσχημα. Ο Έντουαρντ χάνει το αριστερό του πόδι, ενώ ο Αλφόνς αρχίζει να εξαφανίζεται εντελώς. Σε μια απελπισμένη προσπάθεια να τον σώσει, ο Έντουαρντ θυσιάζει και το δεξί του χέρι, ώστε να δέσει την ψυχή του Αλφόνς σε μια παλιά πανοπλία που είχαν στο υπόγειο. Ένας «Κρατικός Αλχημιστής» με το όνομα Ρόι Μάστανγκ, έμαθε για το γεγονός όταν στάλθηκε στο Ρίζενμπουλ. Αναγνωρίζοντας το ταλέντο των παιδιών και κυρίως του Έντουαρντ, τους καλεί να τον βρουν στο αρχηγείο του στρατού και να γίνουν μέλη του σώματος, υπό τις διαταγές του. Μετά το ατύχημά τους, στόχος του κάθε αδελφού ήταν να αποκαταστήσει το σώμα του άλλου. Ο Έντουαρντ, εξοπλισμένος πλέον με δύο εξελιγμένα μηχανικά προσθετικά μέλη από ατσάλι (Auto-Mail), γίνεται τελικά το νεότερο στα χρονικά μέλος του σώματος των Κρατικών Αλχημιστών και μαζί με τον αδελφό του τίθεται στην αναζήτηση ενός τρόπου να αποκτήσουν μια μυθική πέτρα, γνωστή σαν «Φιλοσοφική λίθος», η οποία ίσως τους επιτρέψει να ανακτήσουν αυτό που έχασαν. Σύντομα όμως αντιλαμβάνονται πως δεν είναι οι μόνοι που την ψάχνουν και είναι διατεθειμένοι να κάνουν τα πάντα για να την αποκτήσουν.
Έντουαρντ Έλρικ
Γιος του Χόενχαϊμ και της Τρίσα Έλρικ, ταλαντούχος αλχημιστής, ο Έντουαρντ είναι ένα παιδί–θαύμα στο χώρο της αλχημείας. Ψάχνει μαζί με τον αδελφό του, Αλφόνς, τη Φιλοσοφική Λίθο για να επαναφέρει το σώμα του αδελφού του. Παρά τα συχνά του ξεσπάσματα ανωριμότητας και την τάση του να αντιδρά υπέρμετρα στα πειράγματα των άλλων για το μικρό του ύψος, στην πραγματικότητα είναι ένα ανιδιοτελές αγόρι που κερδίζει σιγά σιγά τη φήμη του προστάτη των αδύναμων, χάρη στο ανεπτυγμένο αίσθημα δικαιοσύνης που διαθέτει. Η αυταπάρνησή του φαίνεται στο γεγονός πως δε νοιάζεται ιδιαίτερα για την αποκατάσταση των δικών του χαμένων άκρων, αλλά για να δώσει τέλος στα βάσανα του Αλφόνς. Του δόθηκε η επωνυμία του «Μεταλλικού Αλχημιστή» (Fullmetal Alchemist ή Hagane no Renkinjutsushi) από τον ίδιο τον Φύρερ, όταν πέρασε με επιτυχία τις δύσκολες εξετάσεις για να γίνει Κρατικός Αλχημιστής. Το όνομα δεν του δόθηκε τόσο για τα μεταλλικά του άκρα, όσο για τον πεισματάρικο χαρακτήρα του. Είναι ιδεαλιστής σε επίπεδα που αποβαίνουν επικίνδυνα γι’ αυτόν, ωστόσο, μπορεί να θυμάται μια αδικία για πάντα. Διατηρεί κυνική στάση απέναντι στη θρησκεία και στις μορφές εξουσίας, ωστόσο, υπάρχουν φορές που αναγκάζεται να πάει με το ρεύμα των γεγονότων και της λογικής των μεγαλύτερων, κερδίζοντας και ο ίδιος ένα κομμάτι από την οπτική γωνία των ενηλίκων: μέσα από τα βιώματά του συνειδητοποιεί σιγά σιγά πως κάποια πράγματα ωφελούν να μην κρίνονται και να μην αλλάζουν, πως κάθε άνθρωπος καλείται κάποια στιγμή να δει κατάματα τα λάθη του και να ζήσει με αυτά, αναζητώντας παρηγοριά εκεί που μπορεί.
Αλφόνς Έλρικ
Ο μικρότερος αδελφός του Έντουαρντ που είχε την ατυχία να χάσει το σώμα του κατά την προσπάθεια επαναφοράς της μητέρας του στη ζωή. Η ευφυΐα του αδελφού του κατάφερε να τον κρατήσει στη ζωή, επισυνάπτοντας την ψυχή του σε μία πανοπλία. Επειδή αυτή είναι ιδιαίτερα ψηλή και ο ογκώδης, συχνά τον μπερδεύουν με τον αδελφό του, θεωρώντας πως ο ίδιος είναι ο «Αλχημιστής από Ατσάλι». Ταλαντούχος αλχημιστής και ο ίδιος, ταξιδεύει παντού με τον αδελφό του αναζητώντας τη Φιλοσοφική Λίθο. Σαν χαρακτήρας είναι πάντα ευγενέστατος και πρόθυμος να προσφέρει. Όντας λογικότερος και λιγότερο οξύθυμος από τον αδελφό του, είναι αυτός που συχνά αποτελεί για εκείνον τη φωνή της λογικής. Ωστόσο, νιώθει πάντα ενοχές που στάθηκε η αιτία να χάσει ο Έντουαρντ το χέρι του, έτσι έταξε τη ζωή του στο να του επιστρέψει τα χαμένα του μέλη. Καθώς ο Αλφόνς δεν έχει φυσικό σώμα, δε μπορεί να νιώσει, να φάει ή να κοιμηθεί. Και καθώς έχασε και ορισμένες από τις αναμνήσεις του, αρχίζει με τον καιρό να αμφιβάλλει για το αν ποτέ υπήρξε πράγματι άνθρωπος.
Γουίνρι Ρόκμπελ
Παιδική φίλη των αδελφών Έλρικ και ταλαντούχα μηχανικός auto-mail (προσθετικών μηχανικών άκρων, όπως αυτά που φορά ο Έντουαρντ), η Γουίνρι τρέφει μεγάλη συμπάθεια για τους αδελφούς και πάντα προσπαθεί να βοηθήσει επισκευάζοντας τα μηχανικά άκρα του Έντουαρντ. Τους συντροφεύει κατά καιρούς στα ταξίδια τους και τελικά εμπλέκεται κι εκείνη στις περιπέτειες τους με το στρατό και τους θανάσιμους αντιπάλους τους. Όταν ήταν μικρή, έχασε τους δύο της γονείς, στρατιωτικούς γιατρούς, στον μεγάλο εμφύλιο της Ίσμπαλ, καθώς βοηθούσαν αφιλοκερδώς τραυματίες και από τις δύο αντιμαχόμενες παρατάξεις. Στο παρόν κατοικεί με τη γιαγιά της, την Πινάκο, εντρυφώντας στα θαύματα της τεχνολογίας. Διαθέτει για τα κατσαβίδια της το ίδιο πάθος που άλλες κοπέλες έχουν για τα ρούχα ή τα ψώνια. Αγαπημένο της χόμπι είναι να διαλύει τα πάντα για να δει πώς είναι φτιαγμένα και έπειτα να τα κατασκευάζει από την αρχή.
Ρόι Μάστανγκ
thumb|250px|Ο Ρόι Μάστανγκ με την ομάδα του. Από αριστερά: Χέιμανς Μπρέντα, Κάιν Φούερι, Βάτο Φάλμαν, Ρίζα Χώκαϊ, Ρόι Μάστανγκ και Τζην Χάβοκ. Κάτω αριστερά διακρίνεται και ο Μαύρος Χαγιάτε. Κρατικός Αλχημιστής με τον τίτλο του «Αλχημιστή της Φλόγας» και υψηλόβαθμος στον στρατό, ήταν ο άνθρωπος που πρότεινε στον Έντουαρντ να καταταγεί και ο ίδιος για να αξιοποιήσει το ταλέντο του και τις πληροφορίες στις οποίες θα είχε πρόσβαση. Βασανίζει ακούραστα τον Έντουαρντ με πειραχτικά σχόλια και βρίσκει πάντα τρόπο να διοχετεύει το αίσθημα δικαιοσύνης του μικρού του υφιστάμενου προς όφελος δικό του ή του στρατού. Στο παρελθόν συμμετείχε στον εμφύλιο πόλεμο του Ίσμπαλ, κάτι που τραυμάτισε ανεπανόρθωτα την ψυχή του, μιας και τον ανάγκασαν να σκοτώσει πολύ κόσμο με τις δυνάμεις του. Από την κατάρρευση τον έσωσε ο καλύτερος φίλος του, ο Μάες Χιούζ, που υποσχέθηκε να τον βοηθήσει με κάθε μέσο στο νέο του στόχο: να ανέβει όλα τα σκαλιά της ιεραρχίας μέχρι να γίνει ο ίδιος Φύρερ και να μην επιτρέψει να συμβούν ξανά τέτοιες φρικαλεότητες. Στον σκοπό αυτό τον βοηθά μια ομάδα ιδιαίτερα πιστών σε αυτόν στρατιωτικών που προσφέρονται να θυσιάσουν τα πάντα προκειμένου να φτάσει ο Ρόι στον στόχο του. Επαναλαμβανόμενο αστείο στη σειρά, είναι η μεγάλη επιτυχία του Ρόι στις γυναίκες, αφήνοντας όλους τους υπόλοιπους συναδέλφους του σε απελπισία.
Ρίζα Χώκαϊ
Η κοπέλα που αποτελεί το δεξί χέρι του Ρόι, μια πιστή και ικανή βοηθός, αποφασισμένη να κάνει τα πάντα για να πετύχει εκείνος τους σκοπούς του. Αν και δεν συμπαθεί το στρατό και τις μεθόδους του, ωστόσο μένει στωικά στο πλάι του για να τον προσέχει. Όντας πάντα ψύχραιμη και πρακτική, αποτελεί συχνά τη φωνή της λογικής για τον Ρόι και τον αποτρέπει από το να παρεκτρέπεται. Τη στιγμή που τα άλλα μέλη της ομάδας του Ρόι μπλέκουν σε εξευτελιστικές καταστάσεις, η ίδια καταφέρνει να μείνει πάντα προσγειωμένη και αξιοπρεπής. Είναι άσος στο σημάδι και εμφανίζεται συχνά να προπονείται ή να φροντίζει τα πιστόλια της. Ωστόσο, κρύβει πολλές ευαίσθητες πλευρές, μια από τις οποίες φανερώνει στο κουτάβι που ανέλαβε να φροντίζει, τον Μαύρο Χαγιάτε (τον οποίο όμως πειθαρχεί καμιά φορά με υπερβολικούς τρόπους).
Μάες Χιούζ
Ο Χιούζ είναι εύθυμος χαρακτήρας, παντρεμένος με την αγαπημένη του Γκρέσια και πατέρας της μικρής Ελύσια. Λατρεύει την οικογένειά του σε κωμικό βαθμό και αποτελεί τον απόλυτο ορισμό του «χαζομπαμπά». Κουβαλά μαζί του συνεχώς ένα κάρο φωτογραφίες της κόρης του και τις δείχνει ακούραστα σε όποιον ατυχή βρεθεί μπροστά του. Παρ' όλα αυτά, διαθέτει και σοβαρή πλευρά στον χαρακτήρα του: αν και ο ίδιος δεν πολέμησε στην πρώτη γραμμή του Ίσμπαλ, ένιωσε και εκείνος τη φρίκη των πράξεων του στρατού και είναι ο πρώτος που αντιλαμβάνεται πως τα πράγματα δεν κύλησαν κατά την επίσημη εκδοχή. Προσφέρει πάντα πολύτιμες πληροφορίες στο φίλο του Ρόι, για τον οποίο τρέφει βαθύτατη εκτίμηση. Στον ελεύθερο χρόνο τους τον συμβουλεύει συνεχώς να παντρευτεί, πράγμα που πάντα καταλήγει στο να του κλείνει ο φίλος του το τηλέφωνο κατάμουτρα.
Σκαρ
Ένας επιζήσαντας της πολέμου του Ίσμπαλ που τώρα αναζητά εκδίκηση από τους Κρατικους Αλχημιστές για τα δεινά που προσέφεραν στο λαό του. Το πραγματικό του όνομα είναι άγνωστο, ονομάζεται όμως Σκαρ (που σημαίνει «ουλή») εξ' αιτίας ενός σημαδιού σε σχήμα Χ που διαθέτει στο πρόσωπο. Σε αρκετές περιπτώσεις γίνεται οδηγός του λαού του κατά τις περιπλανήσεις τους από το ένα μέρος στο άλλο, ωστόσο δεν θεωρείται πάντα από αυτούς ως ήρωας. Το δεξί του χέρι διαθέτει ένα παράξενο τατουάζ, χάρη στο οποίο μπορεί να εκτελεί πράξεις αλχημείας. Δρώντας σαν όργανο του Θεού, όπως το θέτει, σκοτώνει κρατικούς αλχημιστές με τις ικανότητές του, παρ' όλο που θεωρεί την αλχημεία ύβρη απέναντι στον φυσικό κόσμο.
Κυκλοφορία
Στις 22 Ιανουαρίου 2002 εκδόθηκε ο πρώτος τόμος tankōbon, στον οποίο περιλαμβάνονταν τα 4 πρώτα κεφάλαια της σειράς. Η Viz Media άρχισε να εκδίδει το manga στη Βόρεια Αμερική το Μάιο του 2005, φτάνοντας με γρήγορους ρυθμούς την ιαπωνική έκδοση. Σύμφωνα με την Nielsen Bookscan, ο πρώτος τόμος της σειράς ήταν το πρώτο manga σε πωλήσεις για το έτος 2005.
Η σειρά ολοκληρώθηκε τον Ιούνιο του 2010, ενώ ο τελευταίος τόμος tankōbon εκδόθηκε στις 22 Νοεμβρίου του 2010. Συνολικά εκδόθηκαν 27 τόμοι tankōbon, που περιλαμβάνουν 108 κεφάλαια. Στις 22 Ιουλίου 2011 η Square Enix ξεκίνησε την επανέκδοση των τόμων tankōbon, σε ειδική έκδοση kanzenban (完全版).
Anime
Το στούντιο animation Bones μετέτρεψε τη σειρά σε anime δημιουργώντας 51 επεισόδια, σκηνοθετημένα από τον Mizushima Seiji, με σχεδιασμό χαρακτήρων από τον Ito Yoshiyuki και σε σενάριο του Αϊκάβα Σο. To anime προβλήθηκε από τα Mainichi Broadcasting System, TBS και Animax στην Ιαπωνία από τις 4 Οκτωβρίου, 2003 έως τις 2 Οκτωβρίου, 2004 (51 επεισόδια). Ένα OVA διάρκειας μίας ώρας με τίτλο Fullmetal Alchemist: Reflections προβλήθηκε το 2005. Τον Μάρτιο του 2006, κυκλοφόρησε στην Ιαπωνία ένα DVD με τρία νέα OVA και ένα feature με τίτλο State Alchemists vs the seven Homunculi.
Στην Ελλάδα, η σειρά προβλήθηκε από την ΕΡΤ στο κανάλι Σινέ+, με τον αυθεντικό ιαπωνικό ήχο και ελληνικούς υπότιτλους. Καθώς υπήρχε περιορισμένο υλικό από το manga την εποχή της παραγωγής του anime, η ιστορία αποκλίνει σημαντικά κοντά στο μέσον της σειράς. Η υπόλοιπη εξιστόρηση των γεγονότων από την Bones είναι διαφορετική από αυτή του manga. Η παραδρομή αυτή, ωστόσο, ήταν σχεδιασμένη από την αρχή και δεν έγινε επειδή το anime πλησίαζε το manga.
Στο 20ο τεύχος του manga, η Αράκαβα Χίρομου ανέφερε πως το remake της σειράς, που έχει τον τίτλο Fullmetal Alchemist: Brotherhood (鋼の錬金術師, Hagane no Renkinjutsushi: Furumetaru Arukemisuto), βρίσκεται ήδη στο στάδιο της παραγωγής. Τη σκηνοθεσία ανέλαβε ο Γιασούχιρο Ίριε, ενώ οι περισσότεροι ηθοποιοί επανήλθαν στους ίδιους ρόλους. Η σειρά έκανε πρεμιέρα στις 5 Απριλίου του 2009 στα κανάλια του δικτύου MBS και ολοκληρώθηκε στις 4 Ιουλίου του 2010, με 64 επεισόδια. Πέραν του εισαγωγικού πρώτου επεισοδίου, τα επόμενα επεισόδια ακολουθούν πιστά την ιστορία του manga.
Ταινίες
Τον Ιούλιο του 2005 βγήκε στις κινηματογραφικές αίθουσες η ταινία sequel Fullmetal Alchemist the Movie: Conqueror of Shamballa και κυκλοφόρησε σε DVD στις αρχές του 2006. Αφηγείται την ιστορία των χαρακτήρων τρία χρόνια μετά τη λήξη της πρώτης σειράς, συνεχίζοντας τη ροή των γεγονότων. Κέρδισε τρία βραβεία στον 5ο Διαγωνισμό anime του Τόκυο στο Tokyo international Anime Fair: Καλύτερου animation, Καλύτερης Πρωτότυπης Ιστορίας για τη δημιουργό του manga, Χιρόμου Αράκαβα και καλύτερης μουσικής για τον Οσίμα Μιτσίρου. Κέρδισε επίσης το Μεγάλο Βραβείο Animation για το 2005 στα Mainichi Film Awards και το Βραβείο Καλύτερης Ταινίας Κινουμένων Σχεδίων στο Fantasia International Film Festival, στο Μόντρεαλ του Καναδά.
Η ταινία Fullmetal Alchemist: The Sacred Star of Milos, τοποθετείται στην ίδια χρονική περίοδο με το Brotherhood.
Η live action ταινία, σε σκηνοθεσία Φουμίχικο Σόρι, με τον τίτλο Fullmetal Alchemist προβλήθηκε στις 19 Νοεμβρίου του 2017 και απέσπασε ανάμεικτες κριτικές. Σε αυτή πρωταγωνιστούν οι Ριοσούκε Γιάμαντα ως Edward Elric, η Τσουμπάσα Χόντα ως Winry Rockbell και ο Ντιν Φουτζιόκα ως Roy Mustang.
Μουσική
Στην πρώτη σειρά με τον ίδιο τίτλο, οκτώ μουσικά κομμάτια αποτέλεσαν την μουσική έναρξης και λήξης.
Εξωτερικοί σύνδεσμοι
Κατηγορία:Anime και manga φαντασίας Κατηγορία:Anime και manga επιστημονικής φαντασίας Κατηγορία:Anime και manga περιπέτειας Κατηγορία:Fullmetal Alchemist Κατηγορία:Σειρές anime Κατηγορία:Σειρές manga Κατηγορία:Νικητές Shogakukan Manga Awards Κατηγορία:Shōnen anime και manga Κατηγορία:Κυβέρνηση στη μυθοπλασία
Στέλιος Παπαδημητρίου
Ο '''Στέλιος Α. Παπαδημητρίου''' (1930 – 23 Νοεμβρίου 2005) ήταν Έλληνας επιχειρηματίας, πρόεδρος του Κοινωφελούς Ιδρύματος «Αλέξανδρος Σ.Ωνάσης».
Γεννήθηκε στην Αλεξάνδρεια. Επί προεδρίας του ανεγέρθηκε το Ωνάσειο Καρδιοχειρουργικό Κέντρο, ενώ λειτούργησε στη Νέα Υόρκη και το Ωνάσειο Πολιτιστικό Κέντρο. Διετέλεσε μεταξύ άλλων νομικός σύμβουλος του Αριστοτέλη Ωνάση, του οποίου ήταν και προσωπικός φίλος, πρόεδρος της Ολυμπιακής Αεροπλοΐας και μέλος του Δ.Σ. της ιδιωτικής τράπεζας Banque de Depots στη Γενεύη. Ο Παπαδημητρίου είχε επιμεληθεί τη διαθήκη του Ωνάση.
Παραπομπές
Κατηγορία:Έλληνες επιχειρηματίες
Φοίνιξ (μυθολογία)
Στην ελληνική μυθολογία με το όνομα Φοίνιξ, εκτός από το μυθικό πτηνό Φοίνικα, είναι γνωστός κυρίως ο πατέρας της Ευρώπης, της μυθικής καλλονής που απήγαγε ο Δίας. Αναζητώντας την κόρη του, ο Φοίνικας έφθασε μετά από περιπλανήσεις σε μία άγνωστη χώρα, στην οποία εγκαταστάθηκε και της έδωσε το όνομά του: Φοινίκη. Δηλαδή ο Φοίνιξ ήταν ο «επώνυμος ήρωας» της Φοινίκης. Στη συνέχεια, ο Φοίνιξ βασίλεψε στην Τύρο ή στη Σιδώνα. Θεωρείται ο εθνάρχης των Φοινίκων. Ο Φοίνιξ γενεαλογείται ως γιος του Αγήνορα, ενώ σε κάποιες παραδόσεις είναι αδελφός της Ευρώπης και του Κάδμου. Άρα ο Φοίνιξ με βάση το γενεαλογικό του δένδρο ήταν Έλληνας.
Πηγές
Φοινιξ
Memories of Murder
To Memories of Murder, γνωστό και ως Αναμνήσεις Φόνων ή Μνήμες Εγκλήματος, (κορεατικά: 살인의 추억, Χάντσα: 殺人의 追憶, RR: Sarinui Chueok, MR: Sarinŭi Ch'uǒk) είναι νοτιοκορεατική αστυνομική δραματική ταινία του 2003, σε σκηνοθεσία Πονγκ Τσουν-χο. Το σενάριο γράφτηκε από τον ίδιο τον σκηνοθέτη, σε συνεργασία με τον Σιμ Σονγκ-μπο, το οποίο βασίστηκε σε θεατρικό έργο Κιμ Κουάνγκ-λιμ, το οποίο κι αυτό με τη σειρά του είναι βασισμένο στην πρώτη υπόθεση κατά συρροή δολοφόνου της Νότιας Κορέας, που έλαβε χώρα μεταξύ το 1986 και το 1991, σε περιοχή της επαρχείας Γκιόνγκι-ντο. Στην ταινία πρωταγωνιστούν οι Σονγκ Κανγκ-χο και Κιμ Σανγκ-κιουνγκ.
Το έργο αυτό ήταν η δεύτερη μεγάλου μήκους ταινία του Πονγκ Τσουν-χο, με πρώτη να είναι το Barking Dogs Never Bite του 2000. Η ταινία έλαβε σε γενικές γραμμές διθυραμβικές κριτικές, για την κινηματογράφηση, το μοντάζ, τη μουσική, την ερμηνεία του Σονγκ Κανγκ-χο και τη σκηνοθεσία του Πονγκ, και το σενάριο. Πλέον θεωρείται μία από τις σπουδαιότερες ταινίες του 21ου αιώνα. Ενώ απέσπασε και παρά πολλές βραβεύσεις ειδικά στην Ασία.
Πλοκή
Τον Οκτώβριο του 1986, δύο γυναίκες βιάστηκαν και δολοφονήθηκαν σε τάφρο. Ο ντόπιος ντετέκτιβ Παρκ Ντου-μαν, που δεν είχε ασχοληθεί με μια τόσο σοβαρή υπόθεση στο παρελθόν, κατακλύζεται με τα στοιχεία που συλλέγονται να είναι ακατάλληλα, ενώ και οι μέθοδοι διερεύνησης της αστυνομίας είναι ύποπτες και η εγκληματολογία τους είναι σχεδόν ανύπαρκτη. Ο Παρκ ισχυρίζεται ότι έχει έναν τρόπο εντοπισμού υπόπτων με απλά με το να τους κοιτάζει στα μάτια. Αποφασίζει να ερευνήσει πρώτα ένα αγόρι με νοητική υστέρηση, τον Μπεκ Κουάνγκ-χο, το οποίο διαμένει στην πόλη, επειδή συνήθιζε να παρακολουθεί το ένα από τα δύο θύματα, δημιουργώντας υποψία μεταξύ των ντετέκτιβ. Χρησιμοποιεί τη μέθοδο επαφής με τα μάτια, πιστεύοντας ότι ο Μπεκ είναι υπεύθυνος και έχει τον συνάδελφό του Τσο αποσπάσει την ομολογία Μπεκ.
Ο Σο Τε-γιουν, ένας ντετέκτιβ από τη Σεούλ, εθελοντικά έρχεται για να τους βοηθήσει. Ωστόσο, ο ίδιος και οι μέθοδοι του Παρκ συγκρούονται. Ο Σο θεωρεί ότι τα χέρια του Μπεκ είναι πολύ αδύναμα για να μπορέσουν να διαπράξουν ένα τόσο περίπλοκο έγκλημα, καθαρίζοντας έτσι το όνομά του. Αφού διαπράχθησαν περισσότερες δολοφονίες, συνειδητοποιούν ότι ο δολοφόνος περιμένει μέχρι να έρθει μια βροχερή νύχτα και σκοτώνει μόνο γυναίκες που φορούν κόκκινο. Η αξιωματικός Κουόν Κουί-οκ αντιλαμβάνεται ότι ζητείται πάντα από έναν τοπικό ραδιοφωνικό σταθμό να παίζει ένα συγκεκριμένο τραγούδι κατά τις νύχτες που διαπράττονται οι δολοφονίες.
Στην τελευταία σκηνή του εγκλήματος, ο Παρκ, ο Τσο και ο Σο φτάνουν για να διερευνήσουν με διαφορετικούς τρόπους, αλλά ένας ντόπιος άνδρας αυνανίζεται μπροστά από κάτι λευκά εσώρουχαμ, φορώντας δε κόκκινα γυναικεία εσώρουχα. Ο Παρκ και ο Τσο συλλαμβάνουν τον άντρα, τον χτυπούν. Ο Σο βρίσκει μία επιζήσασα του δολοφόνου με τη βοήθεια της Κουόν. Μόλις έμαθε ότι τα χέρια του δολοφόνου ήταν αισθητά μαλακά, ο Σο καθαρίζει τον όνομα κι αυτού του άντρα, καθώς τα χέρια του είναι τραχιά, βάσει της ομολογίας του επιζόντος θύματος (βιασμού). Εξοργισμένος που έχασαν τον ύποπτο τους, ο Παρκ συγκρούστηκε με τον Σο έως ότου η Κουόν τους ειδοποιήσει ότι παίζει εκείνο το τραγούδι στο ραδιόφωνο. Συνειδητοποιούν ότι βρέχει κιόλας παράλληλα αλλά φτάνουν πολύ αργά, βρίσκοντας μια άλλη γυναίκα δολοφονημένη. Ο Παρκ, ο Σο και ο Τσο αποφάσισαν τελικά να συνεργαστούν.
Μόλις έγινε η αυτοψία του τελευταίου θύματος, ανακαλύπτουν κομμάτια ροδάκινου εντός του κόλπου. Οι ενδείξεις τους οδηγούν σε ένα εργοστάσιο και τον εργάτη του, τον Παρκ Χιόν-γκιου. Ο Σο σημειώνει ότι τα χέρια του είναι μαλακά όπως είχε περιγράψει η επιζήσασα. Ο Χιόν-γκιου αρχίζει να δείχνει δυσφορία όταν ο Σο παρουσιάζει τα ροδάκινα και πιστεύουν ότι βρήκαν επιτέλους τον δολοφόνο. Ο Τσο χάνει τον έλεγχο ξανά και χτυπά τον Χιόν-γκιου, ωθώντας τον προϊστάμενό του να του απαγορεύσει την είσοδο στην αίθουσα ανακρίσεων. Ο Παρκ και ο Σο ακούνε την προηγούμενη ομολογία του Μπεκ. Ο Σο επισημαίνει ότι μιλάει σαν να το έκανε κάποιος άλλος και συνειδητοποιούν ότι ήξερε λεπτομέρειες για τη δολοφονία επειδή το είδε (τους έλειπε ένας μάρτυρας). Πηγαίνουν στο εστιατόριο του πατέρα του Μπεκ, μόνο για να ανακαλύψουν ένα μεθυσμένο Τσο εκεί. Καθώς οι άνθρωποι παρακολουθούν ειδήσεις και γελοιοποιούν τους αστυνομικούς, ο Τσο, χτυπάει όλους τους πελάτες και ο Μπεκ ασυναίσθηατα μπαίνει στη μάχη, χτυπώντας με μια ξύλινη σανίδα το πόδι του Τσο και τυχαία το τρυπά με ένα σκουριασμένο καρφί. Ο Παρκ και ο Σο κυνήγησαν τον Μπεκ και τον ρώτησαν για να τους πει λεπτομέρειες, αλλά εκείνος φοβάται και τρέχει στο μονοπάτι ενός επερχόμενου τρένου, όπου τελικά χτυπιέται και σκοτώνεται.
Ο Παρκ μαθαίνει ότι το πόδι του Τσο θα πρέπει να ακρωτηριαστεί επειδή το καρφί του προκάλεσε τετάνο, αφήνοντάς τον να αισθάνεται ένοχος. Στη συνέχεια, ανακαλύπτουν σπέρμα σε ένα από τα σώματα, αλλά λόγω έλλειψης τεχνολογίας, το δείγμα πρέπει να σταλεί στις Ηνωμένες Πολιτείες για να επιβεβαιώθει εάν ο ύποπτος Χιόν-γκιου είναι ο δολοφόνος. Εκείνη τη νύχτα, σκοτώνεται ένα νεαρό κορίτσι. Στη σκηνή του εγκλήματος, ο Σο αναγνωρίζει το κορίτσι ως την ίδια μαθήτρια που είχε συνομιλήσει κατά την έρευνα. Εξοργισμένος, επιτίθεται στον Χιόν-γκιου έως ότου διακόπτεται από τον Παρκ, φέρνοντας τα αποτελέσματα από την Αμερική. Το δείγμα δεν ταιριάζει με το DNA του Χιόν-γκιου. Και τότε ο Παρκ αφήνει τον ύποπτο να φύγει, αφού δεν υπήρχαν αδιάσειστα στοιχεία εις βάρος του.
Στο τέλος, τα εγκλήματα παραμένουν άλυτα. Κατά την επίσκεψή του στη σκηνή του εγκλήματος χρόνια αργότερα το 2003, ο Παρκ Ντου-μαν, τώρα επιχειρηματίας, μαθαίνει από ένα κοριτσάκι ότι η σκηνή είχε επισκεφθεί πρόσφατα από έναν άγνωστο άντρα με απολύτως φυσιολογικό πρόσωπο, κάποιος που φαινόταν πολύ συνηθισμένος. Το κοριτσάκι ρώτησε τον άντρα γιατί κοιτούσε την τάφρο. ο άντρας είχε απαντήσει ότι θυμάται «κάτι που είχε κάνει εκεί πολύ καιρό». Η ταινία τελειώνει καθώς ο Παρκ, συνειδητοποιώντας την αλήθεια, κοιτάζει κατευθείαν την κάμερα, φαινομενικά χρησιμοποιώντας τη μέθοδο επαφής με τα μάτια για να εντοπίσει τον δολοφόνο στο ανάμεσα κοινό.
Εξωτερικοί σύνδεσμοι
Κατηγορία:Ταινίες του 2003 Κατηγορία:Ταινίες με κορεατική γλώσσα Κατηγορία:Νοτιοκορεατικές ταινίες Κατηγορία:Νοτιοκορεατικές αστυνομικές δραματικές ταινίες Κατηγορία:Νοτιοκορεατικές δραματικές ταινίες μυστηρίου Κατηγορία:Νοτιοκορεατικές θρίλερ ταινίες δράσης Κατηγορία:Ταινίες βασισμένες σε θεατρικά έργα Κατηγορία:Ταινίες βασισμένες σε πραγματικά γεγονότα Κατηγορία:Ταινίες σε σκηνοθεσία Πονγκ Τσουν-χο Κατηγορία:Ταινίες σε σενάριο Πονγκ Τσουν-χο Κατηγορία:Ταινίες παραγωγής CJ Entertainment Κατηγορία:Φιλμ νουάρ
Θάνατοι τον Μάιο του 2014
Θάνατοι προσωπικοτήτων που συνέβησαν το μήνα Μάιο του έτους 2014.
Παραπομπές
05
Οργάνωση Κομμουνιστών Διεθνιστών Ελλάδας - Σπάρτακος
Η ΟΚΔΕ - Σπάρτακος ιδρύθηκε το 1985 μετά από διάσπαση της ΟΚΔΕ. Επίσης, αυτοπροσδιορίζεται ως το ελληνικό τμήμα της Ενιαίας Γραμματείας της 4ης Διεθνούς. Εκδίδει το περιοδικό «Σπάρτακος».
Ιδεολογία
Επιδιώκει να οργανώσει την ταξικά συνειδητή πρωτοπορία των εργαζομένων στην Ελλάδα. Το πρόγραμμά της είναι το πρόγραμμα του παγκόσμιου κόμματος για τη σοσιαλιστική Επανάσταση, δηλαδή της 4ης Διεθνούς.
Σε σχέση με τα άλλα εργατικά κόμματα και οργανώσεις, η ΟΚΔΕ-Σπάρτακος φιλοδοξεί να συγκροτήσει την έκφραση των ιστορικών συμφερόντων της εργατικής τάξης, που ταυτίζονται με την απελευθέρωση της ίδιας της ανθρωπότητας από τα ταξικά δεσμά.
Η ΟΚΔΕ-Σπάρτακος προσπαθεί να ενσωματώσει στο πρόγραμμά της όλες τις προοδευτικές κοινωνικές εμπειρίες της ανθρωπότητας, με θεωρητικό κορμό την κληρονομιά του επαναστατικού μαρξισμού και του εργατικού κινήματος, έτσι όπως κρυσταλλώθηκαν στις προγραμματικές τους επεξεργασίες.
Σε αυτό η ΟΚΔΕ-Σπάρτακος χρησιμοποιεί τις ίδιες τις μεθόδους διαρκούς κριτικής και εμπλουτισμού του προγράμματός της που χαρακτηρίζουν τον επαναστατικό μαρξισμό από τη γέννησή του, με στόχο την αποσαφήνιση, τον εμπλουτισμό την εκλέπτυνσή του. Για αυτό και σφυρηλατεί ταυτόχρονα τις ίδιες της τις γραμμές σε μια ασυμφιλίωτη ιδεολογική πάλη μέσα στο εργατικό κίνημα της χώρας ενάντια στην ταξική υποταγή και συνεργασία, όπως και να εκφράζονται μέσα στο εργατικό κίνημα, ενάντια στο ρεφορμισμό, το σταλινισμό, τον αναρχισμό, καθώς επίσης και ενάντια σε παρεκκλίσεις και σε αναθεωρήσεις του βασικού προγράμματος της 4ης Διεθνούς.
Εξωτερικοί σύνδεσμοι
Κατηγορία:Αντικαπιταλιστικά κόμματα στην Ελλάδα Κατηγορία:Κομμουνιστικά κόμματα στην Ελλάδα Κατηγορία:Τροτσκιστικές οργανώσεις στην Ελλάδα Κατηγορία:Συνιστώσες της ΑΝΤΑΡΣΥΑ
Άγιος Βασίλειος Λευκωσίας
Ο Άγιος Βασίλειος είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Καλλικράτης Χανίων
Ο Καλλικράτης έχει μακρά παράδοση συμμετοχής σε απελευθερωτικούς αγώνες. Κατά τη μεγάλη κρητική επανάσταση του 1867, τουρκικές δυνάμεις υπό την αρχηγία του Ομέρ Πασά προσπάθησαν ανεπιτυχώς να εισβάλουν στα Σφακιά από τον Καλλικράτη. Στις αρχές του 20ου αιώνα, αρκετοί Καλλικρατιανοί εθελοντές (Γ. Δικώνυμος-Μακρής, Ε. Καούδης, Ε. Μπενής, Λ. Βρανάς) πήραν μέρος στον Μακεδονικό αγώνα (1904-1908) επιδεικνύοντας πλούσια δράση. Κατά τη διάρκεια της γερμανικής Κατοχής, αντιστασιακές δυνάμεις είχαν εγκαταστήσει έναν ασύρματο στο σπήλαιο Ανεμόσπηλιος κοντά στον Καλλικράτη. Ο αντιστασιακός Γεώργιος Ψυχουντάκης στο βιβλίο του Ο κρητικός δρομέας αναφέρει ότι είχε διαμείνει κρυμμένος στο σπήλαιο αυτό την άνοιξη του 1942, βοηθούμενος από τους ντόπιους. Το 1943, η παραστρατιωτική ομάδα του Φριτς Σούμπερτ λεηλάτησε και έκαψε το χωριό αφού εκτέλεσε συνολικά 31 κατοίκους ως αντίποινα για την συμμετοχή των ντόπιων στην Αντίσταση κατά των Ναζί. Στις 3 Οκτωβρίου 2018, ο Καλλικράτης εντάχθηκε από την Πολιτεία στον κατάλογο με τα Μαρτυρικά χωριά και πόλεις της Ελλάδας (Π.Δ. 29/2019, ΦΕΚ Α 54/2.4.2019).
Προσωπικότητες
Στον Καλλικράτη γεννήθηκαν ο επίσκοπος Ιεροσητείας Γρηγόριος Παπαδοπετράκης (1828 - 1889) και οι μακεδονομάχοι Ευθύμιος Καούδης, Γεώργιος Δικώνυμος-Μακρής , Ανδρέας Δικώνυμος, και Λαμπρινός Βρανάς. Είναι επίσης ο τόπος καταγωγής του αγωνιστή των Κρητικών Επαναστάσεων Μανώλη Μπουγιούκαλου και της οικογένειας του γνωστού μουσικού Κώστα Μουντάκη (από τον προπαππού του Μανούσο Μουντάκη, πεσόντα της μάχης του Φραγκοκάστελλου το 1827 }). Καλλικρατιανή καταγωγή από την πλευρά της μητέρας του είχε και ο οπλαρχηγός Ρούσος Κούνδουρος.
Από τον Καλλικράτη ήταν και ο Γιάννης Παπαδόσηφος που έγινε ευρύτερα γνωστός στη δημόσια σφαίρα για την εκτέλεση του δολοφόνου του γιου του μέσα στο δικαστήριο.
Λαογραφία
Ο Καλλικράτης αναφέρεται σε πολλά ριζίτικα τραγούδια, ένα από τα πιο γνωστά από τα οποία αφορά τους φυλακισμένους Σφακιανούς καπετάνιους μετά την επανάσταση του Δασκαλογιάννη το 1770-1773: Χριστέ να σπούσαν οι φυλακές να φύγω από το Κάστρο να πάρω δίπλα τα βουνά, να βγω στον Ψηλορείτη να μου βγορίσουν τα Σφακιά, τ’ αρμί του Καλλικράτη ν’ ακούσω αρμάτω ταραχή
Πηγές
Κατηγορία:Χωριά του νομού Χανίων Κατηγορία:Σφακιά
Pasporta Servo
Η Pasporta Servo (κυριολεκτική μετάφραση: Υπηρεσία Διαβατηρίου, αν και δεν πρόκειται για κανενός είδους διαβατήριο) είναι μια υπηρεσία φιλοξενίας για τους ομιλητές της γλώσσας Εσπεράντο. Η υπηρεσία δημοσιεύει έναν κατάλογο από ανθρώπους από χώρες κάθε ηπείρου που επιθυμούν να φιλοξενήσουν άλλους Εσπεραντιστές στο σπίτι τους δωρεάν. Μέσα στην κουλτούρα της Εσπεράντο, ο ετήσιος κατάλογος θεωρείται μια σημαντική δημοσίευση, πιθανώς η δεύτερη πιο σημαντική, με πρώτη το Plena Ilustrita Vortaro de Esperanto (Πλήρες Εικονογραφημένο Λεξικό). Για το έτος 2007 υπήρχαν 1320 οικοδεσπότες σε 92 χώρες. Εντούτοις, η γεωγραφική τους κατανομή είναι κατά κάποιον τρόπο άνιση. Για παράδειγμα, το 2004 υπήρχαν:
Οι οικοδεσπότες καθορίζουν πόσες μέρες και πόσοι καλεσμένοι μπορούν να μείνουν με ένα σύντομο σχόλιο και άλλους περιορισμούς ή ενδιαφέροντα (όχι καπνιστές, φέρτε μια σκηνή, προτιμώνται ειδικά νέοι άνθρωποι, κλπ). Οι οικοδεσπότες απολαμβάνουν έτσι να έχουν ανθρώπους από διάφορες χώρες στο σπίτι τους ενώ η φιλοξενούμενοι απολαμβάνουν τη δωρεάν φιλοξενία σε προορισμούς που περιλαμβάνονται στον κατάλογο (αν και οι οικοδεσπότες μπορεί να ζητήσουν την καταβολή κάποιων εξόδων που πραγματοποιήθηκαν, λ.χ. τηλεφ. κλήσεις ή γεύματα). Επίσης, οι φιλοξενούμενοι νιώθουν μεγαλύτερη άνεση επειδή πολλοί οικοδεσπότες είναι πρόθυμοι να τους βοηθήσουν σχετικά με τα μεταφορικά μέσα ή τοπικές πληροφορίες κλπ, ενώ άλλοι προσφέρουν ακόμα και γεύματα, παρόλο που η μόνη πραγματική υποχρέωση που απαιτείται από αυτούς να προσφέρουν είναι η παροχή καταλύμματος για διανυκτέρευση. 300px|thumb|left|Το δίκτυο του Pasporta Servo. Ο κατάλογος του Pasporta Servo δημοσιεύεται κάθε χρόνο από τον Παγκόσμιο Οργανισμό Νέων Εσπεραντιστών (TEJO). Αν και η έννοια της προσφοράς φιλοξενίας σε ταξιδιώτες ανάγεται στους πρώτους πολιτισμούς (κυρίως στην Αρχαία Ελλάδα), η ιδέα της εφαρμογής της ειδικά στους ομιλητές της Εσπεράντο ξεκίνησε το 1966 στην Αργεντινή όταν ο Ruben Feldman-Gonzalez άρχισε το Programo Pasporto. Η Pasporta Servo στη σημερινή του μορφή δημοσιεύθηκε για πρώτη φορά το 1974 με 40 οικοδεσπότες, υπό την καθοδήγηση της Jeanne-Marie Cash στη Γαλλία. Και οι δυο τους είναι ακόμα οικοδεσπότες στην Pasporta Servo.
Η Pasporta Servo έχει χρησιμοποιηθεί πλειστάκις στο Εσπεραντικό κίνημα ως ένα μέσο για την προώθηση της Εσπεράντο, και είναι ένας από τους λόγους που οι άνθρωποι αρχίζουν να μαθαίνουν αυτή τη γλώσσα. Η επίσημη ιστοσελίδα του στην παρούσα φάση (Απρίλιος 204) αναφέρει: "Ενώ παρέχει μια υπηρεσία στους Εσπεραντιστές οικοδεσπότες και φιλοξενούμενους, την ίδια στιγμή δείχνει, εύκολα και καθαρά, στο εξωτερικό της κοινό ότι η Εσπεράντο είναι μια γλώσσα χρήσιμη που λειτουργεί στην πράξη. Αρκετοί άνθρωποι μαθαίνουν Εσπεράντο μόνο επειδή θέλουν να ταξιδέψουν μέσω της Pasporta Servo."
Την άνοιξη του 2009, το TEJO προώθησε την Pasporta Servo 2.0, μια online έκδοση της υπηρεσίας. Σύμφωνα με την αρχική τους ανακοίνωση το 2008, η PS 2.0 θα υπάρχει παράλληλα και στην τυπωμένη έκδοση, ενώ θα επιτρέπει μια πιο ταχεία ανανέωση των πληροφοριών φιλοξενίας και στοιχεία δικτύωσης.
Εξωτερικοί σύνδεσμοι
Κατηγορία:Εσπεραντικές Οργανώσεις
Φερνάν Φελίξ ντε Αμαδόρ
Ο Φερνάν Φελίξ ντε Αμαδόρ (ισπαν. Fernán Félix de Amador, 26 Ιουλίου 1889 – 26 Δεκεμβρίου 1954) ήταν Αργεντινός ποιητής, συγγραφέας και δημοσιογράφος, του οποίου το πραγματικό όνομα ήταν Δομίνγκο Φερνάντες Μπεστέντ (Domingo Fernández Beschtedt). Εκτός του συγγραφικού έργου του, είχε μια εκτενή σταδιοδρομία στη χώρα του στον εκπαιδευτικό και στον ακαδημαϊκό τομέα.
Βιογραφικά στοιχεία
Επιστρέφοντας στην Αργεντινή, ο ντε Αμαδόρ διετέλεσε καθηγητής στην Εθνική Σχολή Τεχνών του Μπουένος Άιρες από το 1924, καθηγητής στο Εθνικό Πανεπιστήμιο της Λα Πλάτα (στις έδρες Ιστορίας της Τέχνης και Καλλιτεχνικού Πολιτισμού) από το 1933, ενώ διηύθυνε μεταξύ 1930 και 1934 την Ανώτερη Σχολή Καλών Τεχνών του Εθνικού Πανεπιστημίου της Λα Πλάτα.
Διετέλεσε τεχνικός διευθυντής εκθέσεων και υπεύθυνος εκδόσεων για την πρώην Εθνική Επιτροπή Καλών Τεχνών επί 14 χρόνια. Ακόμα, διετέλεσε μέλος κριτικών επιτροπών σε διαγωνισμούς ζωγραφικής, γλυπτικής και λογοτεχνίας, ενώ ήταν συντάκτης και κριτικός τέχνης της εφημερίδας La Prensa του Μπουένος Άιρες. Ορίσθηκε μέλος της Εθνικής Ακαδημίας Καλών Τεχνών της Αργεντινής το 1936. Επιπλέον, υπήρξε επίτιμο μέλος πολλών πανεπιστημίων και ακαδημαϊκών κέντρων, τόσο στην Αργεντινή, όσο και στο εξωτερικό (Βολιβία, Βραζιλία, Ισπανία). Το 1921 κέρδισε το Β΄ Δημοτικό Βραβείο Ποιήσεως, ενώ το 1923 του απονεμήθηκε το Α΄ Βραβείο.
Ο ποιητής απεβίωσε στο προάστιο Ολίβος του Μπουένος Άιρες σε ηλικία 65 ετών.
Επιλεγμένη εργογραφία
Ο Φερνάν Φελίξ ντε Αμαδόρ έχει στο ενεργητικό του 15 βιβλία, μεταξύ των οποίων και τα ακόλουθα:
Πηγές
Κατηγορία:Αργεντινοί ποιητές Κατηγορία:Αργεντινοί συγγραφείς Κατηγορία:Αργεντινοί δημοσιογράφοι
Φραγκίσκος Μπαρόκιος
Ο Φραγκίσκος Οικογένεια Μπαρότσι (Francesco Barozzi, Ηράκλειο, 9 Αυγούστου 1537 - Βενετία, 23 Νοεμβρίου 1604) ήταν Ιταλός μαθηματικός και επιστήμονας.
Βιογραφία
Από τον γάμο του Τζάκομο του Λορέντζο Οικογένεια Μπαρότσι με τη Φιορντελίζε Ντόνο, γεννήθηκε ο Φραντσέσκο Οικογένεια Μπαρότσι στις 9 Αυγούστου 1537 στο Ηράκλειο. Δεύτερος από τα τρία αγόρια που γεννήθηκαν, μαθήτευσε δίπλα στον Ανδρέα Δώνο, γνωστό κωδικογράφο, λόγιο και επίτροπο του Οικουμενικού Πατριαρχείου στην Κρήτη, από τον οποίο διδάχτηκε ελληνικά και λατινικά. Το 1553 ταξιδεύει πρώτη φορά στη Βενετία, προκειμένου να εγκριθεί ως ευγενής και να καταστεί μέλος του Μεγάλου Συμβουλίου (30 Νοεμβρίου 1553).
Επέστρεψε στην Ιταλία το 1556, προκειμένου να παρακολουθήσει σπουδές μαθηματικών, φιλοσοφίας και αστρονομίας στο πανεπιστήμιο της Πάντοβα (1557 – 1559), μετά το πέρας των οποίων παρέμεινε και δίδαξε στο ίδιο πανεπιστήμιο μέχρι το 1560, οπότε εξέδωσε και το πρώτο του βιβλίο , μια πραγματεία σχετικά με τα σχόλια του Πρόκλου στα στοιχεία του Ευκλείδη, αντικείμενο διδασκαλίας και έρευνάς του στο πανεπιστήμιο. Κατά την παραμονή του στην Ιταλία, ο Μπαρόκιος διατηρούσε επαφές με γνωστούς λογίους και προσωπικότητες, όπως μαρτυρεί η πλούσια αλληλογραφία του, υπήρξε δε μέλος της Ακαδημίας των Potenti (Δυνατών) ήδη από το 1557.
Με την επιστροφή του στην Κρήτη, έχοντας την εμπειρία από την συμμετοχή του αυτή, σχεδιάζει μαζί με τον Ιωάννη Βεργίτση και τον Δανιήλ Φουρλάνο την ίδρυση στην πόλη του Ρεθύμνου μιας ακαδημίας στα πρότυπα των ακαδημιών, που λειτουργούσαν στην Ιταλία. Έτσι στις 4 Ιανουαρίου 1562 εκφωνείται ο εναρκτήριος λόγος της Ακαδημίας των Vivi (ζωντανών, ασυμβίβαστων). Σύμφωνα με τις πηγές είναι ο πρώτος πνευματικός σύλλογος, που ιδρύθηκε στον ελλαδικό χώρο στα νεότερα χρόνια και ένας από τους πρώτους του είδους του σε όλη την Ανατολική Ευρώπη.
Στις 26 Απριλίου 1562 νυμφεύεται την Ελιζαμπέτα Οικογένεια Μπαρότσι, κόρη του Βενετού ευγενούς από τα Χανιά Φραντσέσκο Οικογένεια Μπαρότσι. Δεν έχουμε στοιχεία για τον βαθμό συγγενείας που τους ένωνε, εξετάζοντας όμως το προικοσύμφωνο του γάμου τους παρατηρούμε την κατοχή γης και από τις δύο οικογένειες στις ίδιες περιοχές. Από τον γάμο του με την Ελιζαμπέτα απέκτησε έναν υιό, τον Τζάκομο (1564), και μία κόρη, τη Φιορντελίζε, η οποία το 1590 νυμφεύθηκε το Βενετό ευγενή από το Ρέθυμνο Στάι Οικογένεια Μπαρότσι του Ζόρζι. Μετά τον αιφνίδιο θάνατο της γυναίκας του το 1568, φεύγει στη Βενετία, όπου και θα παντρευτεί τέσσερα χρόνια αργότερα (1572) την Φλορίντα Φλορίντο, κόρη του κόμη της Πράτα, Τζοβάνι Φλορίντο, λαμβάνοντας προίκα συνολικά 5.000 δουκάτων. Από το γάμο αυτό γεννήθηκε ο δεύτερος υιός του, Ανδρέας, στις 22 Δεκεμβρίου 1573 στον Άγιο Κωνσταντίνο.
Ροζέ Σκοτί
Ο Ροζέ Σκοτί (Roger Scotti, Μασσαλία 29 Ιουλίου 1925 − 12 Δεκεμβρίου 2001) ήταν παλαιός Γάλλος ποδοσφαιριστής. Πέρασε το σύνολο της ποδοσφαιρικής του καριέρας στην Ολιμπίκ Μαρσέιγ, κατέχοντας με την ίδια ευκαιρία το ρεκόρ των περισσότερων συμμετοχών σε αγώνες με την φανέλα των Φωκαιών : 453 συμμετοχές σε όλες τις επίσημες διοργανώσεις.
Φραγκίσκος Μπαρόκιος
Βιογραφία
Ο Φραγκίσκος όλη αυτή τη περίοδο παρουσιάζει και ένα αξιόλογο εκδοτικό και συγγραφικό έργο. Εκδίδει στη Βενετία τέσσερα πονήματά του, που έχουν να κάνουν με τις μαθηματικές θεωρίες του Αρχιμήδη και του Ευκλείδη, τις προφητείες του Νοστράδαμου, αλλά και μια Κοσμογραφία, που αντιτάσσεται στο ηλιοκεντρικό μοντέλο του Κοπέρνικου, υποστηρίζοντας ότι η Γη είναι το κέντρο του κόσμου. Όλα αφιερωμένα σε σημαντικές προσωπικότητες της εποχής, που σε συνδυασμό με την αλληλογραφία του μας δείχνουν το εύρος του πνευματικού κύκλου του. Μαζί με αυτά εκδίδει και το «Descrizione dell’ Isola di Creta» (Περιγραφή της νήσου Κρήτης), το οποίο αφιερώνει στον γενικό προβλεπτή Τζάκομο Φοσκαρίνι και είναι μία από τις πρώτες περιγραφές της Κρήτης με πλήθος δημογραφικών στοιχείων, όπου αναφέρει, μεταγράφει και μεταφράζει πολλές ελληνικές επιγραφές.
Ροζέ Σκοτί
Παραπομπές
Κατηγορία:Ποδοσφαιριστές Εθνικής Γαλλίας Κατηγορία:Ποδοσφαιριστές Ολιμπίκ Μαρσέιγ Κατηγορία:Μέσοι ποδοσφαιριστές Κατηγορία:Ποδοσφαιριστές Λιγκ 1
Φραγκίσκος Μπαρόκιος
Βιογραφία
Το 1587, μετά από ενδελεχή μυστική έρευνα, δικάζεται από την Ιερά Εξέταση, στην οποία προήδρευσε ο ίδιος ο Πατριάρχης της Βενετίας Τζοβάνι Τρεβιζάνο, με την κατηγορία της μαγείας και υποχρεώθηκε να καταβάλει το ποσό των πενήντα χρυσών δουκάτων εφάπαξ στους επισκόπους Κρήτης και Ρεθύμνου και σε δημόσια αποκήρυξη των πράξεων του στην πλατεία του Αγίου Μάρκου της Βενετίας. Μαζί του καταδικάστηκαν και η κόρη του Φιορντελίζε, ο σύζυγος της, Στάι Οικογένεια Μπαρότσι, και ο Βενετός ευγενής Δανιήλ Μαλιπιέρο.
Η εκπαιδευτική και φιλολογική άνθηση που παρατηρείται στη Κρήτη τους δύο τελευταίους αιώνες της βενετοκρατίας δεν εκπορεύτηκε από την ανώτερη τάξη των ευγενών, αλλά από την ανερχόμενη κρητική αστική τάξη. Ο Παναγιωτάκης καταλήγει ότι ο Φραγκίσκος Μπαρόκιος ήταν ο μόνος από τους Βενετούς ευγενείς, που συνέβαλλε στην κρητική αναγέννηση και στην επαφή της Κρήτης με τα πνευματικά ρεύματα της Ευρώπης. Αποτελούσε μία φωτεινή εξαίρεση στη μορφωτική ερημιά των ανθρώπων της τάξης του.
Ευχαριστίες
Ο σεληνιακός κρατήρας Barocius είναι αφιερωμένος στον Francesco Barozzi.
Εξωτερικοί σύνδεσμοι
Κατηγορία:Ιταλοί αστρονόμοι Κατηγορία:Ιταλοί μαθηματικοί
Ντρυλ
Το Ντρυλ (γαλλικά: Drulhe, οξιτανικά: Drulha) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Ντρυλουά (γαλλικά: Drulhois).
Εξωτερικοί σύνδεσμοι
Κατηγορία:Κοινότητες του Αβερόν